《寄开化李令光四首 其一》
宋代·程俱

我行阡陌间，苗麦已复青。茅茨间新槁，鸡犬有和声。

不见吏索钱，田家得其生。鸡犬亦肥字，不遭无事烹。

于斯可观政，岂在赫赫名。父老亦相语，驩然就春耕。

官租及时了，卒岁乐无营。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。